Snjóflóðin þrjú sem komið hafa í ljós í dag . Veðurstofa Íslands Sérfræðingur á ofanflóðavakt Veðurstofu Íslands segir að minnsta kosti þrjú snjóflóð hafa fallið undanfarin sólarhring . Líkur séu á því að þau séu fleiri en eigi eftir að koma í ljós þegar vegir verði opnaðir og rofar til . „ Snjóflóðin hafa fallið í veðrinu og uppgötvuðust í dag þegar fólk var að fara á ferðina . Snjóflóð féll úr Súðarvíkurhlíð á veginn þar og kom í ljós þegar hann var mokaður . Svo féll snjóflóð á hringveginn í Langadal og uppgötvaðist um hádegið þegar björgunarsveitarfólk kom að því , “ segir Magni Hreinn Jónsson , sérfræðingur á ofanflóðavakt Veðurstofu Íslands . Hvorugt flóðanna hafi ógnað byggð . Meðalstór flóð „ Þetta eru einu flóðin í veðrinu sem við höfum fengið fregnir af . En við reiknum fastlega með því að fleiri snjóflóð hafi fallið . En það eru fáir á ferli og skyggni hefur verið slæmt . Þegar vegir verða opnaðir og rofar til reiknum við með að sjá töluvert fleiri snjóflóð . “ Svo sé þriðja flóðið skráð sem lítil spýja á Patreksfirði . Það féll í upphafi veðursins . „ Þetta eru meðalstór flóð , svona 30 - 50 metra breið . Eins metra þykk á vegi . “ Flóðin hafi ekki haft áhrif . Óvissustig vegna snjóflóðahættu „ Súðurvíkurhlíðin var lokuð vegna veðurs og snjóflóðahættu . Og vegurinn í Langadal var lokaður vegna veðurs eins og flestir vegir á Norðurlandi , “ segir Magni Hreinn . „ Það er óvissustig í gildi vegna snjóflóðahættu á Mið-Norðurlandi og það verður áfram í gangi meðan veðrið er að ganga niður . Við höfum verið að fylgjast með aðstæðum í dreifbýlum sérstaklega . Dreifbýlið á Tröllaskaga er það sem við erum að horfa á og svo austan Eyjafjalla . “ Magni Hreinn minnir á að það hafi ekki verið neitt ferðaveður svo fólk ætti ekki að vera á ferð í fjallendi eða undir svona snjóflóðafarvegum .